Как се развива заразата и заболяването от COVID - 19 ? Български лекарски съюз с важна информация за коронавируса От Български лекарски съюз представят важна информация във връзка с коронавируса . Вижте повече : 1 . COVID - 19 продължава да е грипоподобен вирус със симптомокомплекс , напълно покриващ се с грипната комбинация за годината . Вирусът е различим от грипен щам само с тест . Разликите са основно три . Новият вирус има среден инкубационен период 8 дни , при грипа е 2 дни . Новият вирус има около 2.3 % по - голям шанс за фатални усложнения от сезонния грип и тази разлика е изцяло заради липсата на ваксина . Трето - симптомите продължават от 8 до 14 дни , за разлика от сезонния грип ( 7 дни ) , с тенденция всеки ден да е по - добър . Място за паника няма . Личната отговорност към здравето на другите си остава 99 % от контрола . 2 . Шансът човек да загине от новия вирус продължава да е по - голям от смъртта от грипен сезонен щам - по данни на СЗО смъртността в случай на коронавирус е около 3 - 4 % . Отново благодарение на грипните ваксини . В Европа няма регистриран случай на смърт под 50 години . Масово става дума за декомпенсиране на актуални хронични състояния , които са опасни за живота при всяка пневмония . 3 . Как се развива заразата ? COVID - 19 е в златната среда на вирусите , що се отнася до предаването от човек на човек . Това в цифри означава , че в стая със 100 души се очаква 70 да имат инокулация ( закрепяне ) на вирус при внасяне на патоген . При останалите 30 % вирусът няма да успее да се закрепи за дихателната лигавица . 4 . Как се развива заболяването ? 70 от 100 контактни са носители . 70 % от тях или 49 души няма да развият цял симптомокомплекс , а единична кашлица , неразположение и стабилизиране на втори ден . При забързан , стресов начин на живот няма и да разберете , че сте болни . Това Ви прави основна заплаха за страната - постоянен и подвижен резервоар на вируса . Тук идва персоналната отговорност . Не паника - отговорност ! Ограничаването на социалните контакти до минимум при продължаване на работния процес . Мийте се при влизане и излизане от всяка нова среда , защото може да внесете или да изнесете вируси . Носете маска , ако можете да се сдобиете с такава при контактна среда и при обслужване на възрастните Ви близки . Поддържайте висока хигиена в домовете . Външната врата и антрето са най - важни . Другото - при възможност . Проветрявайте често ! Вирусът не може да влезе през прозореца , но може да излезе оттам и да умре в атмосферата . 5 . Заболяване със симптомокомплекс . 21 болни от 100 контактни ще развият болестта . Висока температура до треска , суха ( много рядко влажна ) кашлица , затруднено дишане - имате усещане , че не Ви стига въздух при легнало положение или при опити за физическа работа , обща отпадналост . Всички тези оплаквания не са причина за болнично лечение . Обаждане на ОПЛ за съвет относно медикаментозното лечение - ПОВТАРЯМ " ОБАЖДАНЕ " ! Това е достатъчно за оздравяването Ви в 10 дневен срок . Болнични се издават и със задна дата . Първо се стабилизирате , после ги търсите . ТУК ИДВА ПЕРСОНАЛНАТА ОТГОВОРНОСТ . Няма причина да се криете от работа без заболяване . Виж т . 2 и т . 3 6 . Важната част . От данните , с които разполагаме при 12 от 100 контактни индивида около осмия ден се наблюдава срив в общото състояние . Всички симптоми от т . 5 се засилват и затрудненото дишане се появява в покой при седнало състояние и е постоянно , със задушаване при лежане . ТОВА Е МОМЕНТЪТ ДА ПОТЪРСИТЕ БОЛНИЧНА ПОМОЩ . Паниката и струпването пред спешните болнични отделения с обикновени симптоми на настинка са не само излишни , но ще направят нашите усилия за справяне с вирусната вълна неефективни и недостатъчни . Тестовете за коронавирус също са излишни . На опашката на грипната вълна , ако развиете т . 5 , имате корона вирус в 90 % . Това , че ще го видите на лист от лабораторията , няма да ви накара да се почувствате по - добре . При нужда от хоспитализация ще бъдете тествани така или иначе . Страната има материален и медицински персонал да се справи с Covid - 19 само с активното участие на гражданите си .